202 Službeni list Europske unije 11/Sv. 69 32008D0306 L 106/14 SLUŽBENI LIST EUROPSKE UNIJE 16.4.2008. ODLUKA VIJEĆA od 17. ožujka 2008. o sklapanju Sporazuma u obliku razmjene pisama između Europske zajednice i Ukrajine o izvoznim carinama (2008/306/EZ) VIJEĆE EUROPSKE UNIJE, uzimajući u obzir Ugovor o osnivanju Europske zajednice, a posebno njegov članak 133. stavak 1. u vezi s člankom 300. stavkom 2. prvim podstavkom, uzimajući u obzir prijedlog Komisije, budući da: (1) — Europske zajednice i njihove države članice i Ukrajina su 14. lipnja 1994. u Luxembourgu potpisale Sporazum o partnerstvu i suradnji (SPS), koji je stupio na snagu 1. ožujka 1998. (2) _ Uzimajući u obzir obvezu Zajednice, njezinih država članica i Ukrajine da jačaju ekonomsku integraciju koja predstavlja bitnu osnovu njihova partnerstva. (3) — Pregovori za novi Prošireni sporazum između EU-a i Ukrajine, s ciljem zamjene SPS-a, otvoreni su od ožujka 2007. (4) — Namjera je da Prošireni sporazum predviđa stvaranje duboke i sveobuhvatne Zone slobodne trgovine (ZST), kao glavnog elementa Proširenog ugovora nakon pristu- panja Ukrajine Svjetskoj trgovinskoj organizaciji (WTO). (5) — U kontekstu pregovora o pristupanju Ukrajine WTO-u, Komisija je u ime Zajednice pregovarala o sveobuh- vatnim tržišnim obvezama Ukrajine koje su od posebne važnosti za Zajednicu, kako je utvrđeno Memoran- dumom _ usuglašenim između pregovarača Ukrajine i Komisije 17. ožujka 2003. (6) — Te će obveze biti sadržane u Protokolu o pristupanju Ukrajine WTO-u. (7) — Tijekom procesa pristupanja Ukrajine WTO-u, Komisija je u ime Zajednice pregovarala o Sporazumu u obliku razmjene pisama između Europske zajednice i Ukrajine, pri čemu se Ukrajina obvezala ukinuti izvozne carine na trgovinu robom nakon stupanja na snagu budućeg Sporazuma o ZST-u između EU-a i Ukrajine. (8) — Sporazum bi trebalo odobriti u ime Zajednice, ODLUČILO JE: Članak 1. Ovim se u ime Zajednice odobrava Sporazum u obliku razmjene pisama između Europske zajednice i Ukrajine o izvoznim carinama. Tekst Sporazuma u obliku razmjene pisama priložen je ovoj Odluci. Članak 2. Ovime se ovlašćuje predsjednik Vijeća da odredi osobu(e) opunomoćenu(e) za potpisivanje Sporazuma kako bi on obve- zivao Zajednicu (!). Članak 3. Ova se Odluka objavljuje u Službenom listu Europske unije. Sastavljeno u Bruxellesu 17. ožujka 2008. Za Vijeće Predsjednik L. JARC (') Datum stupanja na snagu Sporazuma objavit će Glavno tajništvo Vijeća u Službenom listu Europske unije.